Suchinthana/ta-wikipedia huggingface dataset:
கராச்சியில் காற்று மாசுபாடு

கராச்சியில் காற்று மாசுபாடு (Air pollution in Karachi) பாக்கித்தான் நாட்டின் முதன்மையான தொழில் நகரமும், வணிக தலைநகரமுமான கராச்சியில் ஏற்பட்டுள்ள காற்று மாசுபாட்டை இக்கட்டுரை விவரிக்கிறது.  காற்று மாசுபாட்டால் பாதிக்கப்பட்டுள்ள உலகின் 12 ஆவது மிகப்பெரிய நகரமாக கராச்சி நகரம் கருதப்படுகிறது.  குறிப்பிடத்தக்க காற்று மாசுபாடு பிரச்சனையை கராச்சி நகரம் நாள்தோறும் எதிர்கொள்கிறது.  கராச்சியின் காற்றின் தரம் பல ஆண்டுகளாக மோசமடைந்து வருகிறது, மாசு அளவுகள் பெரும்பாலும் உலக சுகாதார அமைப்பு நிர்ணயித்த பாதுகாப்பான வரம்புகளை மீறியுள்ளன.

காற்றின் தரக் குறியீடு 
கராச்சி நகரத்தின் காற்றுத் தரக் குறியீடு அளவு 193 என்ற ஆரோக்கியமற்ற நிலைக்கு உயர்ந்துள்ளது. இந்த அளவின் அடிப்படையில் இது உலகின் நான்காவது மிகவும் மாசுபட்ட நகரமாகும். நகரத்தின் காற்றுத் தரக் குறியீடு பெரும்பாலும் உலகளவில் மிக அதிகமான அளவாக உள்ளது. இந்நிலை  காற்று மாசுபாட்டின் கடுமையான அளவைக் குறிக்கிறது.

கராச்சியில் காற்று மாசுபடுவதற்கு நுண் துகள்கள்  முக்கிய பங்கு வகிக்கின்றன.  கராச்சி நகரத்தின் காற்றில் 2.5 மைக்ரோமீட்டர் அல்லது அதற்கும் குறைவான விட்டம் கொண்ட துகள்களின் செறிவு உலக சுகாதார நிறுவனத்தின்  வருடாந்திர காற்றின் தர வழிகாட்டி மதிப்பை விட 11.8 மடங்கு அதிகமாக உள்ளதாகப் பதிவு செய்யப்பட்டுள்ளது.  கோரங்கியில் 24 மணி நேர சராசரி PM2.5 101 ± 45.6 µg m−3 என்றும் திபெத் மையத்தில் 76.5 ± 38.4 µg m−3. என்றும் பதிவாகியுள்ளன. குளிர்காலத்தில் இந்த அளவுகள் கணிசமான அளவுக்கு அதிகமாக இருக்கும். அதிகரித்த எரிப்பு செயல்பாட்டையும் குறைந்த காற்றின் பரவலையும் இந்நிலை  குறிக்கிறது.

மாசுபாட்டின் முக்கிய ஆதாரங்கள் 
போக்குவரத்து மற்றும் தொழில்துறை உமிழ்வுகள், கழிவுகளை எரித்தல், மின்னுற்பத்தி உமிழ்வுகள், குளிர்சாதன பெட்டிகளில் இருந்து உமிழ்வுகள், தூசி வீச்சு மற்றும் வீடுகள் மற்றும் விடுதிகளில் பயன்படுத்தப்படும் அடுப்புகள் ஆகியவை கராச்சியின் காற்று மாசுபாட்டுக்கு முக்கிய ஆதாரங்களாகும்.

சுற்றுச்சூழல் பாதிப்பு 
காற்று மாசுபாட்டால் கராச்சியின் சுற்றுச்சூழல் கடுமையாக பாதிக்கப்பட்டுள்ளது. கராச்சியில் கார்பன் டை ஆக்சைடு மற்றும் சுத்தமான காற்றை உறிஞ்சுவதற்கு உதவும் சதுப்புநிலங்கள் உட்பட சிந்துவின் கடற்கரையோரத்தில் உள்ள அனைத்து வகையான காடுகளும் ஆபத்தான அளவிற்கு குறைந்துவிட்டன. கடந்த 50 ஆண்டுகளில், கராச்சி நகரம்  10,000 எக்டேர் சதுப்புநிலக் காடுகளை ஆக்கிரமிப்பு, வணிகமயமாக்கல் மற்றும் உள்கட்டமைப்பு மேம்பாட்டிற்காக இழந்துள்ளது.

மேற்கோள்கள் 

பாக்கித்தானின் புவியியல்
த டைம்சு ஒஃப் சிலோன்

த டைம்சு ஒஃப் சிலோன் (The Times of Ceylon) என்பது இலங்கையில் கொழும்பு நகரில் இருந்து வெளியிடப்பட்ட ஓர் ஆங்கிலச் செய்திப் பத்திரிகை ஆகும். இது முதன் முதலில் 1846-ஆம் ஆண்டில் சிலோன் டைம்சு என்ற பெயரில் வெளிவந்தது. இதன் வெளியீடு 1985 இல் நிறுத்தப்பட்டது.

வரலாறு 

சிலோன் டைம்சு செய்தி இதழ் 1846 சூலை 11 இல் செயலிழந்த த சிலோன் கெரால்டு அச்சகத்தில் வில்சன், ரிச்சி நிறுவனத்தினரால் தொடங்கப்பட்டது. தி ஒப்சர்வர் பத்திரிகைக்குப் போட்டியாகவும், பிரித்தானியக் குடியேற்றங்களின் வணிக நலன்களை மேம்படுத்துவதற்காகவும் இந்த செய்தித்தாள் தொடங்கப்பட்டது. தொடக்கத்தில் செவ்வாய், வெள்ளிக்கிழமைகளில் மட்டும் இது வெளியிடப்பட்டது.

1858 இல் இப்பத்திரிகை நிறுவனத்தை யை இலண்டனின் த குளோப் பத்திரிகையின் முன்னாள் ஆசிரியர் ஜோன் கேப்பர் விலைக்கு வாங்கினார். கேப்பர் 1874-ஆம் ஆண்டில், அலெக்சாண்டர் அலார்டைசுக்கு விற்றுவிட்டு பிரித்தானியா திரும்பினார்.  புதிய உரிமையாளர்களின் கீழ் பத்திரிகையின் முக்கியத்துவம் குறைந்து, அது கலைக்கப்பட்டது. கேப்பர் மீண்டும் இலங்கை திரும்பி, அப்புத்தளையைச் சேர்ந்த காப்பித் தோட்ட உரிமையாளரான அவரது மகன் பிராங்க் ஏ. கேப்பரின் உதவியுடன், 1882 ஆம் ஆண்டில் பத்திரிகையை மீண்டும் வாங்கி தி டைம்ஸ் ஒஃப் சிலோன் என்ற பெயரில் வெளியிட்டார். கேப்பரின் மூத்த மகன் எர்பர்ட் எச். கேப்பரும் இந்த பத்திரிகையுடன் இணைந்தார். இந்த செய்திப்பத்திரிகை மீண்டும் வளரத்தொடங்கியது, பெருந்தோட்ட உரிமையாளர்களாலும் ஐரோப்பியக் குடியிருப்பாளர்களாலும் படிக்கப்படும் முன்னணிச் செய்தித்தாள் ஆனது. இவ்விதழ் 1883 இல் மாலை இதழாக வெளியிடப்பட்டது. ஜோன் கேப்பர் பத்திரிகையின் நிர்வாகத்தை அவரது இரண்டு மகன்களிடம் விட்டுவிட்டு, 1884-இல் இலங்கையில் இருந்து வெளியேறினார். 1903-இல், ஆறுமுகம் சங்கரப்பிள்ளை என்பவர் இப்பத்திரிகையின் தனி உரிமையாளராக ஆனார், பின்னர் அவரது மகன் நிர்வாக இயக்குநரானார்.

டைம்சு நிறுவனமும் அதன் போட்டியாளரான அசோசியேட்டட் நியூஸ் பேப்பர்ஸ் ஒப் சிலோன் லிமிடெட் (ANCL) ஆகியவை 1948-இல் பிரித்தானியாவிடம் இருந்து இலங்கை விடுதலை பெற்றபோது செய்தித்தாள் துறையில் ஆதிக்கம் செலுத்தின. அசோசியேட்டட் நியூசுபேப்பர்சு நிறுவனம் சூலை 1973 இலும், டைம்சு நிறுவனம் ஆகத்து 1977 இலும் இலங்கை அரசாங்கத்தால் தேசியமயமாக்கப்பட்டன. பின்னர் டைம்சு நிறுவனம் நிதி மற்றும் தொழிலாளர் பிரச்சனைகளை எதிர்கொண்டதை அடுத்து, 1985 சனவரி 31 அன்று இப்பத்திரிகையும் அதன் பல்வேறு வெளியீடுகளும் மூடப்பட்டன. தேசியமயமாக்கலுக்கு முன் அசோசியேட்டட் நியூசுபேப்பர்சு நிறுவனத்தின் தலைவர் ரஞ்சித் விஜேவர்தன, டைம்சு வெளியீடுகளின் வர்த்தகப் பெயர்களையும், நூலகத்தையும் வாங்கினார். விஜேவர்தனாவின் நிறுவனமான விஜயா நியூசுபேப்பர்சு, முன்னாள் டைம்சு வெளியீடுகளின் பெயர்களைப் பயன்படுத்தி பல்வேறு செய்தித்தாள்களைத் தொடங்கியது.

மேற்கோள்கள்

இலங்கை இதழ்கள்
1846
அபிராமி ராமநாதன்

அபிராமி ராமநாதன் () (பிறப்பு:1947) என்பவர் தமிழ்நாட்டைச் சேர்ந்த தமிழ்த் திரைப்படத் தயாரிப்பாளர் மற்றும் தொழிலதிபராவார். சென்னையில் உள்ள பிரபலமான அபிராமி மெகா மால் மற்றும் அபிராமி திரையரங்குகளின் உரிமையாளராக உள்ளார். திரைப்படத் தயாரிப்பாளர் சங்கத்தின் தலைவராகவும் தென்னிந்திய திரைப்பட வர்த்தக சபையின் தலைவராகவும், இந்திய திரைப்பட கூட்டமைப்பின் பொதுச் செயலாளராகவும் இருந்துள்ளார். இவர் பல்வேறு நிகழ்வுகளுக்கு நன்கொடையாளராகவும் தமிழ்நாடு திரையரங்கு மற்றும் மல்டிபிளக்ஸ் உரிமையாளர் சங்கத்தின் புரவலராகவும் உள்ளார். 

அபிராமி மால் இடித்துக்கட்ட அப்பாசாமி ரியல் எஸ்டேட் நிறுவனத்திற்கு ஏலம் அளிக்கப்பட்டதில் வரி ஏய்ப்பு நடந்தாகக் கூறி இவரிடம் வருமானவரிச் சோதனை 2023 நவம்பரில் நடைபெற்றது. இவரது அலுவலகத்திலும் வீட்டிலும் நடைபெற்ற சோதனையில் கணக்கில் காட்டப்படாத நகைகள் கண்டெடுக்கப்பட்டதாக செய்திகள் வந்தன.

தனி வாழ்க்கை
சிவகங்கை மாவட்ட பூலாங்குறிச்சியில் 1947 ஆம் ஆண்டு ஆகஸ்ட் 26 ஆம் நாள் சிவலிங்கம் செட்டியார், மீனாட்சி ஆச்சி தம்பதியினருக்கு மகனாகப் பிறந்தார். இவர் பொறியியலிலும் ஹோமியோபதி மருத்துவத்திலும் முதுநிலைப் பட்டம் பெற்றவர். இவரது மனைவி நல்லம்மை ராமநாதனாவார்.

திரைத்துறை
இவரது தந்தையைப் போலப் பல பல திரைப்படங்களுக்கு நிதி விநியோகம் செய்து வந்தார். சென்னை புரசைவாக்கத்தில் அபிராமி மற்றும் பால அபிராமி என்ற திரையரங்குகளை 1976 இல் கட்டினார். திரைத்துறையில் விநியோகஸ்தராகவும் தயாரிப்பாளராகவும் எழுத்தாளராகவும் இருந்துவருகிறார். உன்னோடு கா என்ற திரைப்படத்திற்கு கதை எழுதினார்.

தயாரித்த படங்கள்
 பஞ்சாமிர்தம்
 வினோதய சித்தம்

விருதுகள்
இவர் பெற்றுள்ள விருதுகளின் பட்டியல்.
 கலைமாமணி
 ராஜ சண்டோ விருது
 ஸ்டார் சினிமா விருது
 சேவா ரத்னா விருது
 ஆன்மீகச் செம்மல் 
 பிரதமர் ராஜிவ் கந்தி விருது

மேற்கோள்கள்

வாழும் நபர்கள்
தமிழ்த் திரைப்படத் தயாரிப்பாளர்கள்
கலைமாமணி விருது பெற்றவர்கள்
1947 பிறப்புகள்
ஜக்கம்புடி ராம்மோகன் ராவ்

ஜக்கம்புடி ராம்மோகன் ராவ் (Jakkampudi Rammohan Rao) (6 ஆகஸ்ட் 1953 – 9 அக்டோபர் 2011) ஆந்திரப் பிரதேச சட்டமன்றத்தில் மூன்று முறை கடையம் தொகுதியின் சட்டமன்ற உறுப்பினராக இருந்தார். 1989, 1999 மற்றும் 2004 தேர்தல்களில் இந்திய தேசிய காங்கிரசு கட்சி வேட்பாளராக வெற்றி பெற்றார். 2004 இல் சாலைகள் மற்றும் கட்டிடங்கள் மாநில அமைச்சராக நியமிக்கப்பட்டார். பின்னர் கலால் துறை அமைச்சரானார். இவர் 2010 இல் ஒய். எஸ். ஆர். காங்கிரஸ் கட்சியில் சேர்ந்தார்

இறப்பு 
இவர் 6 ஆகஸ்ட் 1953 இல் அடூரில் பிறந்தார். பல ஆண்டுகளாக நீரிழிவு நரம்பியல் நோயால் பாதிக்கப்பட்டு, 9 அக்டோபர் 2011 அன்று பொல்லினேனி மருத்துவமனையில் இறந்தார். 

கடந்த 2009-ம் ஆண்டு விஜயலட்சுமி என்பவரை திருமணம் செய்து கொண்டார். இவர்களுக்கு இரண்டு மகன்களும், ஒரு மகளும் உள்ளனர்.

மேற்கோள்கள் 

1953 பிறப்புகள்
2011 இறப்புகள்
ஆந்திரப் பிரதேச அரசியல்வாதிகள்
உபேந்திரநாத் பர்மன்

உபேந்திரநாத் பர்மன் (Upendranath Barman) இந்தியாவைச் சேர்ந்த ஓர் அரசியல்வாதியாவார். 1899 ஆம் ஆண்டு திசம்பர் மாதம் முதல் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினராக, மேற்கு வங்காளத்தில் உள்ள கூச் பெகர் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்கு உபேந்திரநாத் பர்மன் தேர்ந்தெடுக்கப்பட்டார்.

தனிப்பட்ட வாழ்க்கை
பர்மன் இராச்பன்சி குடும்பத்தைச் சேர்ந்தவர். இவர் கூச் பெகரில் தந்தை பிரநாராயண பர்மனுக்கு மகனாகப் பிறந்தார். கூச் பெகரில் உள்ள விக்டோரியா கல்லூரியில் பட்டம் பெற்றார் மற்றும் கல்கத்தா பல்கலைக்கழக சட்டக் கல்லூரியில் சட்டப் பாடத்தில் பட்டம் பெற்றார். இயல்பைகுரியில் சில ஆண்டுகள் வழக்கறிஞர் தொழில் செய்தார். 1926 ஆம் ஆண்டில் சிரோதேவால தேவியை மணந்து கொண்டார். இத்தம்பதியருக்கு இரண்டு மகன்கள் மற்றும் நான்கு மகள்கள் இருந்தனர். உபேந்திரநாத் 1988 ஆம் ஆண்டில் இறந்தார்.

அரசியல் வாழ்க்கை
பர்மன் இந்திய தேசிய காங்கிரசு கட்சியின் ஓர் உறுப்பினராக இருந்தார். 1937 ஆம் ஆண்டு முதல் 1945 ஆம் ஆண்டு வரை வங்காள சட்டமன்றத்தில் சட்டமன்ற உறுப்பினராக இருந்தார். 1941 மற்றும் 1943 ஆம் ஆண்டுகளுக்கு இடையில் மாநில அமைச்சராகவும் பணியாற்றினார். 1952 ஆம் ஆண்டில் நடந்த முதல் பொதுத் தேர்தலில், வடக்கு வங்காள மக்களவைத் தொகுதியில் போட்டியிட்டு வெற்றி பெற்றார். 1957 ஆம் ஆண்டில் மீண்டும் மக்களவை தேர்தலில் கூச் பெகர் தொகுதியில் போட்டியிட்டு வெற்றி பெற்றார்.

செயல்பாடுகள்
பர்மன் பிற்படுத்தப்பட்ட சாதியினரின் உரிமைகளுக்காக குரல் கொடுத்தார். பின்னர் 'தாழ்த்தப்பட்ட வகுப்பினர்' என அழைக்கப்படும் பட்டியல் சாதியினருக்கான இடஒதுக்கீடு, இந்திய அரசு சட்டம், 1935 ஆம் ஆண்டில் இணைக்கப்பட்டது, இச்சட்டத் திருத்தம் பிரித்தானிய பாராளுமன்றத்தால் நிறைவேற்றப்பட்டது, ஆனால் பின்தங்கிய சாதிகளின் நிலை மேம்படவில்லை என்று பர்மன் நம்பினார். இவரைப் பொறுத்தவரை, கல்வி பெறும் வாய்ப்பைப் பெற்ற ஒரு சில சலுகைகள் மட்டுமே சிறந்த நிலையில் இருந்தன.

இலக்கிய வாழ்க்கை
இராச்பன்சி சமூகத்தின் வரலாறு மற்றும் இராச்பன்சி சமுகத்தினரின் இலக்கிய வரலாறு ஆகியவற்றை பர்மன் எழுதியுள்ளார்.

மேற்கோள்கள்

புற இணைப்புகள்
Official biographical sketch in Parliament of India website

1899 பிறப்புகள்
1988 இறப்புகள்
மேற்கு வங்காள அரசியல்வாதிகள்
இந்திய தேசிய காங்கிரஸ் அரசியல்வாதிகள்
கெப்ளர்-25

கெப்ளர்- 25 (Kepler-25) என்பது  இலைரா என்ற விண்மீன் குழுவின் வடக்கில் உள்ள ஒரு விண்மீன் ஆகும்.னிது சூரியனை விட சற்றே பெரியது. ம் சூரியனை விட 2 1/2 மடங்கு ஒளிரும் தன்மை கொண்டது. இது 10.6 என்ற  தோற்றப் பொலிவு பருமை கொண்டுள்ளதால் வெறும் கண்ணால் பார்க்க முடியாத அளவுக்கு மங்கலாக உள்ளது.

கோள் அமைப்பு 
2011  ஆண்டில் கெப்ளர் விண்வெளி தொலைநோக்கி  இந்த விண்மீனைக் கடக்கும் இரண்டு கிரகங்கள் கண்டுபிடித்தது.   இக்கோள்கள் ஒன்றுக்கொன்று 1:2  விக்கித வட்டணையில் மிகவும் நெருக்கமாலிருந்தாலும் ஒத்திசைவில் இல்லை. இது  கோள் அமைப்புகளின் உள் பகுதியில் பிற கோள் பொருள்கள் இல்லாததைக் குறிக்கிறது.  கோள்கள் கடப்பு நேர வேறுபாட்டு முறையால் உறுதிப்படுத்தப்பட்டன.  கோள் பின்தொடர்தல்  ஆரத் திசைவேக அளவீடுகளால் கண்டுபிடிக்கப்பட்டது. இது ஜனவரி 2014 இல் மேலும்உறுதிப்படுத்தப்பட்டது.

கோள் வட்டணைகள் விண்மீனின் நடுவரைத் தளத்தில் 7° கோண வேறுபாட்டில் அமைகின்றன

மேற்கோள்கள் 

முதன்மை வரிசை விண்மீன்கள்
இலைரா விண்மீன்குழாம்
நீரில்லா வெள்ளம்: பட்டியல்

நீரில்லா வெள்ளம்: பட்டியல் (List of non-water floods) என்பது நீரில்லாமல் ஏற்பட்ட வெள்ளங்களின் பட்டியல் ஆகும். இந்த வெள்ளம் மண் பாய்ச்சல்கள், எண்ணெய் கசிவுகள் அல்லது எரிமலை சேற்றுப்பாவுகளால் நிகழ்ந்தவை ஆகும். இந்த வெள்ளம் சேமிப்பு வசதிகளில் ஏற்படும் திடீரென பாதிப்புக் காரணமாகச் சேமிப்பு திரவங்கள் வெளியேறுவது அல்லது தொழில்துறையில் தேக்கி வைக்கப்பட்டிருக்கும் நச்சுக் கழிவு வெளியேற்றங்கள் அடங்கும். சேமிப்பு வசதி குறைபாடுகளினால் ஏற்படும் இச்சம்பவங்கள் பொதுவாக ஒரு சிறிய பகுதியில் பாதிப்பினை ஏற்படுத்தினாலும், விழைவு நகரங்களில் பேரழிவாக உள்ளது. எடுத்துக்காட்டாக, 1919-ல் வெல்லப்பாகு தொட்டியில் ஏற்பட்ட செயலிழப்புக் காரணமாக உருவான வெல்லப்பாகு வெள்ளத்தினால் அமெரிக்காவின் மாசசூசெட்சில் உள்ள பாஸ்டனில் 21 பேர் கொல்லப்பட்டனர்.

தொழிற்சாலைகளின் நீர்மத்தேக்கங்கள் பெரும்பாலும் நச்சு கழிவுகளைச் சேமிக்கப் பயன்படுத்தப்படுகின்றன. மேலும் இவற்றில் ஏற்படும் பாதிப்பு பெரிய பகுதியை வெள்ளத்தில் மூழ்கடித்து, சுற்றுச்சூழல் சேதத்தை ஏற்படுத்துகிறது. 2010ஆம் ஆண்டு அங்கேரியில் உள்ள அஜ்கா அலுமினா ஆலையில் உள்ள சேமிப்பு பகுதியில் ஏற்பட்ட பாதிப்பு காரணமாக அருகிலுள்ள சிறிய நகரம் வெள்ளத்தில் மூழ்கியது. இதில் பலர் உயிரிழந்தனர். 2008ஆம் ஆண்டு அமெரிக்காவின் டென்னசியில் கிங்ஸ்டன் புதைபடிவ ஆலை கசிவினைச் சுத்தம் செய்யப் பல ஆண்டுகள் ஆனதோடு, இதில் 40 தொழிலாளர்கள் கொல்லப்பட்டனர்.

பட்டியல்

மேற்கோள்கள் 

விபத்துகள்
புபொப 405

புபொப 405 அல்லது எச்டி 6869 என்பது பீனிக்சு விண்மீன் குழுவில் அமைந்துள்ள 7 ஆம் பருமை விண்மீனாகும். இது 1834 செப்டம்பர் 6 அன்று ஜான்  எர்ழ்சல் என்பவரால் கண்டுபிடிக்கப்பட்டது. பின்னர் புதிய பொது அட்டவணையில் புபொப 405 ஆக நுழைவதற்கு வழிவகுத்தது.

மேற்கோள்கள்

வெளி இணைப்புகள் 

புதிய பொதுப் பட்டியல் பொருட்கள்
முதன்மை வரிசை விண்மீன்கள்
பீனிக்சு விண்மீன்குழாம்
புபொப 1988

என். ஜி. சி 1988 என்பது விடை( இரிஷபம்-(டாரசு) விண்மீன் குழுவில் அமைந்துள்ள ஒரு விண்மீன்.  1855, அக்டோபர் 19, அன்று ழீன் சாகர்னாக் என்பவரால் பதிவு செய்யப்பட்டது.

மேற்கோள்கள் 

புதிய பொதுப் பட்டியல் பொருட்கள்
முதன்மை வரிசை விண்மீன்கள்
விடை விண்மீன்குழாம்
மையப்படுத்தப்பட்ட நான்முக எண்கள்

மையப்படுத்தப்பட்ட நான்முக எண்கள் (centered tetrahedral number) என்பது  நான்முக முக்கோணகத்தை உருவகிக்கும் ஒரு மையப்படுத்தப்பட்ட வடிவ எண்ணாகும். 

n ஆவது மையப்படுத்தப்பட்ட நான்முக எண்ணிற்கான வாய்பாடு:

முதலில் வரும் மையப்படுத்தப்பட்ட நான்முக எண்கள் சில:
1, 5, 15, 35, 69, 121, 195, 295, 425, 589, 791, ... .

ஒவ்வொரு மையப்படுத்தப்பட்ட நான்முக எண்ணும் ஒற்றையெண்ணாக இருக்கும். 
   (mod ) என்றமையும்  ஐ சுட்டெண்களாகக் கொண்ட நான்முக எண்கள் 5 ஆல் வகுபடும்.

எடுத்துக்காட்டு:
இரண்டாவது நான்முக எண் '5' இன் சுட்டெண் 2;  மேலும்,  (mod )
மூன்றாவது நான்முக எண் '15' இன் சுட்டெண் 3; மேலும்,  (mod ) 
நான்காவது நான்முக எண் '35' இன் சுட்டெண் 4; மேலும்,  (mod ) 
ஏழாவது நான்முக எண் '195' இன் சுட்டெண் 7; மேலும்,  (mod ) 
எட்டாவது நான்முக எண் '295' இன் சுட்டெண் 8; மேலும்,  (mod ) 
ஒன்பதாவது நான்முக எண் '425' இன் சுட்டெண் 9, மேலும்,  (mod ) 

இந்த ஆறு மையப்படுத்தப்பட்ட நான்முக எண்களும் 5 ஆல் வகுபடும் எண்கள் என்பதைக் காணலாம்.

மேற்கோள்கள்

வடிவ எண்கள்
ஸ்லெட்டா பிலிபோவிக்

ஸ்லெட்டா பிலிபோவிக் (Zlata Filipović, பிறப்பு 3 திசம்பர் 1980)  என்பவர் ஒரு போஸ்னிய-ஐரிய நாட்குறிப்பாளர். 1991 முதல் 1993 வரை நடந்த போஸ்னியப் போரின் போது போர்ச்சூழலில் சாரயேவோவில்  இருந்தபோது இவர் ஒரு நாட்குறிப்பை எழுதி வைத்திருந்தார்.

இவரும் இவருடைய குடும்பமும் போரில் இருந்து தப்பித்து பாரிசுக்கு குடிபெயர்ந்தனர், அங்கு அவர்கள் ஒரு ஆண்டு வாழ்ந்தனர்.

வாழ்க்கை வரலாறு 
ஸ்லெட்டா பிலிபோவிக் வழக்கறிஞர் மற்றும் வேதியியலாளரின் ஒரே குழந்தையாவார். ஃபிலிபோவிக் நடுத்தர வர்க்க குடும்பத்தில் வளர்ந்தார். 1991 முதல் 1993 வரை, இவர் தனது நாட்குறிப்பில் போஸ்னியப் போரின் போது சரஜெவோ முற்றுகையின் கொடூரங்களைப் பற்றி எழுதினார். 

பிலிபோவிக்கும் அவரது குடும்பத்தினரும் உயிர் பிழைத்து 1993 இல் பாரிசுக்குத் தப்பிச் சென்றனர், அங்கு அவர்கள் ஒரு வருடம் தங்கினர். இவர் டப்ளினில் உள்ள செயின்ட் ஆண்ட்ரூஸ் கல்லூரியில் பயின்ற இவர் பின்னர், 2001 இல் ஆக்ஸ்போர்டு பல்கலைக்கழகத்தில் மனித அறிவியலில் இளங்கலைப்  பட்டம் பெற்றார். 1995 அக்டோபர் முதல் அயர்லாந்தின் டப்ளினில் வசித்து வருகிறார். அங்கு டப்ளின் டிரினிட்டி கல்லூரியில் படித்தார். பிலிபோவிக் தொடர்ந்து எழுதினார். அவர் தி ஃப்ரீடம் ரைட்டர்ஸ் டைரி நூலுக்கு முன்னுரை எழுதினார். மேலும் ஸ்டோலன் வாய்ஸ்: யங் பீப்பிள்ஸ் வார் டைரிஸ், பிரம் வேல்ட்டு வார் ஒன் டூ ஈராக் என்ற தலைப்பிலான இளைஞர்களின் போர் நாட்குறிப்புகள் என்ற நூலை இணைந்து தொகுத்தார். இவர் 2006 நவம்பர் 19 அன்று டவுட் லெ மொண்டே என் பார்லே என்ற பேச்சு நிகழ்ச்சியின் கனடிய பதிப்பு தொலைக்காட்சி நிகழ்ச்சியில் தோன்றினார்.  2016 ஆம் ஆண்டு நிலவரப்படி, இவர் அயர்லாந்தின் டப்ளினில் வசித்து வந்தார், ஆவணப்படம் மற்றும் பிற திரைப்படத் தயாரிப்புத் துறையில் பணியாற்றினார்.

படைப்புகள்

செயல்பாடுகள் 
பிலிபோவிக் அயர்லாந்து  பன்னாட்டு மன்னிப்பு அவையின் (2007-13) நிர்வாகக் குழுவில் இருந்தார். மேலும் இவர் போரினால் பாதிக்கப்பட்ட இளைஞர்களின் சமூக பிணையத்தின் (NYPAW) நிறுவன உறுப்பினர் ஆவார்.  இவர் உலகெங்கிலும் உள்ள பள்ளிகள் மற்றும் பல்கலைக்கழகங்களில் போர்களின் போது குழந்தைகளுக்கு ஏற்படும் சிக்கல்கள் குறித்து விரிவாகப் பேசியுள்ளார். மேலும் குழந்தைகள் மற்றும் சகிப்புத்தன்மைக்கான இளைஞர் இலக்கியத்திற்கான யுனெஸ்கோ நடுவர் மன்றத்தில் உறுப்பினராக இருந்தார். இவர் லாஸ் ஏஞ்சல்சில் (1994) சைமன் வைசென்டால் மையத்தின் சைல்ட் ஆஃப் கரேஜ் விருதைப் பெற்றவர்.[ மேற்கோள் தேவை ]

தயாரிப்பு

குறும்படங்கள் 
2011: Stand up 
2012: Motion Sickness 
2013: Abacus 
2014: Stand up for your friends 
2016: OCD and Me 
2016: The Wake 
2017: James Vincent McMorrow: One Thousand Times 
2017: Bittersweet (documentary)
2018: Johnny (documentary)
2018: Villagers - Fool 
2019: Strong at the Broken Places

ஆவணப்படங்கள் 
2010: Blood of the Irish
2011: Hold on Tight 
2012: Three Men Go to War 
2013: Here Was Cuba 
2014: Somebody to love 
2016: The Farthest 
2016: The Story of Yes

தொலைக்காட்சி 
2017: The Babymakers (ஆவணப்படத் தொடர்)
2018: The Game: The Story of Hurling (ஆவணப்படத் தொடர்)

மேற்கோள்கள்

வெளி இணைப்புகள் 
 
Interview with Zlata Filipovic, motherdaughterbookclub.com, February 2010; accessed 7 March 2016.
Zlata Filipović interview on the Charlie Rose show, 7 March 1994
Le Journal De Zlata from Zone Libre, radio-canada.ca, 19 December 2003. 

வாழும் நபர்கள்
1980 பிறப்புகள்
துரியோதன் மாஜி

துரியோதன் மாஜி (Duryodhan Majhi) (14 ஏப்ரல் 1938 - 11 ஜனவரி 2022) ஒரு இந்திய அரசியல்வாதி ஆவார்.

சுயசரிதை 
நூவாபடா மாவட்டத்தில்  உள்ள காரியார் தொகுதியில் இருந்து ஒடிசா சட்டமன்ற உறுப்பினராக இருந்தவர் மாஜி.    இவர் காரியார் தொகுதியில் இருந்து ஐந்து முறை சட்டமன்ற உறுப்பினராக இருந்தவர். இவர் ஜனதா தளத்தின் உறுப்பினராக முதன்முதலில் 1990- ஆம் ஆண்டிலும், 1995-ஆம் ஆண்டிலல் மீண்டும் ஒருமுறையும் ஒடிசா சட்டப் பேரவைக்கு தேர்ந்தெடுக்கப்பட்டார். பின்னர் இவர் 2000 மற்றும் 2004 ஆம் ஆண்டுகளில் பிஜு ஜனதா தளத்தின் உறுப்பினராகவும், 2009- ஆம் ஆண்டில் பாரதிய ஜனதா கட்சியின் உறுப்பினராகவும் சட்டமன்ற உறுப்பினராகத் தேர்ந்தெடுக்கப்பட்டார். இவர் 2000 மற்றும் 2009 ஆம் ஆண்டுகளுக்கு இடைப்பட்ட காலத்தில் தகவல் மற்றும் மக்கள் தொடர்புத் துறை அமைச்சராகவும், சுகாதாரத் துறை அமைச்சராகவும், குடும்ப நலத் திட்டம் மற்றும் ஒருங்கிணைப்பு அமைச்சராகவும், அறிவியல் மற்றும் தொழில்நுட்பத் துறை அமைச்சராகவும் பணியாற்றினார்  இவர் 2014-ஆம் ஆண்டில் பிஜு ஜனதா தளத்திலிருந்து விலகினார். 2014-ஆம் ஆண்டில் ஒடிசா சட்டப் பேரவைத் தேர்தலில் பாரதிய ஜனதா கட்சி சார்பில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். 2019 ஆம் ஆண்டு ஒடிசா சட்டமன்றத் தேர்தலுக்கு முன்பு, இவர் பாரதிய ஜனதா கட்சியில் இருந்து விலகி மீண்டும் பிஜு ஜனதா தளத்தில் இணைந்தார்.   மாஜி புவனேஸ்வரில் 11 ஜனவரி 2022 அன்று தனது 83 வயதில் இறந்தார்.

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
2022 இறப்புகள்
1938 பிறப்புகள்
கிருசுயமுக் சட்டமன்றத் தொகுதி

கிருசுயமுக் சட்டமன்றத் தொகுதி (Hrishyamukh Assembly constituency) இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது தெற்கு திரிபுரா மாவட்டத்தில் உள்ளது. இது திரிபுரா கிழக்கு மக்களவைத் தொகுதியின் ஒரு பகுதியாகும்.

சட்டப் பேரவை உறுப்பினர்கள்

தேர்தல் முடிவுகள்

2023

மேலும் பார்க்கவும் 
 திரிபுரா சட்டப் பேரவையின் தொகுதிகளின் பட்டியல்
 தெற்கு திரிபுரா மாவட்டம்
 திரிபுரா மேற்கு (லோக்சபா தொகுதி)

மேற்கோள்கள் 

திரிபுரா சட்டமன்றத் தொகுதிகள்
தெற்கு திரிப்புரா மாவட்டம்
வீரணிமங்கலம் மகாதேவர் கோயில்

வீரணிமங்கலம் மகாதேவர் கோயில் இந்தியாவின் கேரள மாநிலத்தில் திருச்சூர் மாவட்டத்தில்  எங்கக்காட்டில் உள்ள சிவன் மற்றும் நரசிம்மருக்கான ஒரு பழமையான இந்து கோயிலாகும் .  இக்கோயிலின் மூலவரான சிவபெருமான் மேற்கு நோக்கிய நிலையில் சுயம்புலிங்கமாக உள்ளார். 1000 ஆண்டுகளுக்கும் மேலான பழமையான இக்கோயில் கேரள-திராவிட கட்டிடக்கலை பாணியைச் சேர்ந்ததாகும்.  பரசுராம முனிவர் சிவபெருமானின் சிலையை நிறுவியதாக நாட்டுப்புற வழக்காறுகள் கூறுகின்றன.  மகாவிஷ்ணுவின் ஆறாவது அவதாரம் பரசுராம முனிவர் ஆவார்.  இந்த கோயில் கேரளாவின் புகழ்பெற்ற 108 சிவன் கோயில்களில் ஒன்றாகும். 108 சிவாலய தோத்திரத்தில் இக்கோயிலைப் பற்றிய குறிப்புகள் காணப்படுகின்றன.

கோயில் அமைப்பு 
இக்கோயில் வடக்கஞ்சேரி வட்டத்தின் தெற்குப் பகுதியில் எங்கக்காடு கிராமத்தில் அமைந்துள்ளது. இந்த வட்டத்திலுள்ள  முக்கியமான கோயில்களில் இதுவும் ஒன்றாகும். கோயில் சுமார் இரண்டு ஏக்கர் நிலப்பரப்பைக் கொண்டுள்ளது. கோவில் கட்டிடக்கலையை நோக்கும்போது சிவன் கோயில்கள் மிகவும் முக்கியத்துவம் வாய்ந்தவை என்பது கருதப்படுகிறது. கோயில் வளாகம் மேற்கு நோக்கி அமைந்துள்ளது. கோயிலின் மேற்குப் பகுதியில் ஒரு பெரிய குளம் உள்ளது. சிவன் கோயிலை எதிர்கொள்ளும் வகையில் அமைந்துள்ளது.

நரசிம்மர் 
நரசிம்மரும் சிவபெருமானுடன் தொடர்புடையவராக இருப்பதால் இங்கு நரசிம்மருக்கு முக்கியத்துவம் கொடுக்கப்பட்டுள்ளது. நரசிம்மரின் சன்னதி மேற்கு நோக்கி உள்ளது. சிவபெருமானின் கோபத்தை  நரசிம்மர்  போக்கியதாக கூறப்படுகிறது.

துணைத்தெய்வங்கள் 
இக்கோயிலில் மகா விஷ்ணு, கணபதி. அய்யப்பன், முருகன்,  நாகர்,  கிருஷ்ணன் ஆகிய துணைத்தெய்வங்கள் உள்ளன.

மேலும் பார்க்கவும் 

 108 சிவன் கோவில்கள்
 கேரளாவின் கோவில்கள்

மேற்கோள்கள் 

Coordinates on Wikidata
திருச்சூர் மாவட்டத்திலுள்ள சிவன் கோயில்கள்
108 சிவன் கோயில்கள்
மையப்படுத்தப்பட்ட எண்முக எண்

மையப்படுத்தப்பட்ட எண்முக எண் (centered octahedral number) அல்லது அவுய் எண்முக எண் (Haüy octahedral number) என்பது, ஆதிப்புள்ளியை மையமாகக் கொண்ட எண்முகிக்குள் அமைந்த முப்பரிமாண முழுஎண் கூடமைப்பிலுள்ள புள்ளிகளின் எண்ணிக்கையை எண்ணுகின்ற, வடிவ எண்ணாகும்.  இவை, சில இருபரிமாண கூடமைப்புப் பாதைகளை என்ணுகின்ற 'டெலன்னாய் எண்'களின் சிறப்பு வகையாக அமைகின்றன
'அவுய் எண்முக எண்'களென பிரெஞ்சு போதகரும் கனிமவியலாளருமான 'ரெனே ஜஸ்த் அவுய்' என்பாரின் பெயரால் அழைக்கப்படுகின்றன.

வாய்பாடு
ஆதிப்புள்ளியிலிருந்து n படிகளுக்குள் அமையும் முப்பரிமாண கூடமைப்புப் புள்ளிகளின் எண்ணிக்கை கீழ்வரும் வாய்பாட்டால் தரப்படுகிறது. அதாவது n ஆவது மையப்படுத்தப்பட்ட எண்கோண எண்ணுக்கான வாய்பாடு:

மையப்படுத்தப்பட்ட எண்முக எண்களில் முதலிலமையும் சில (n = 0, 1, 2, ...):
1, 7, 25, 63, 129, 231, 377, 575, 833, 1159, ...

மையப்படுத்தப்பட்ட எண்முக எண்களின் 'பிறப்பிக்கும் சார்பு':

மையப்படுத்தப்பட்ட எண்முக எண்கள் பின்வரும் மீள்வரு தொடர்பை நிறைவுசெய்கின்றன:

அடுத்தடுத்து வரும் எண்முக எண் சோடிகளின் கூட்டுத்தொகையாக மையப்படுத்தப்பட்ட எண்முக எண்களைப் பெறலாம்.

மேற்கோள்கள்

வடிவ எண்கள்
வேலூர் பெருந்தட்டை சிவன் கோயில்

வேலூர் பெருந்தட்டை சிவன் கோயில் இந்தியாவில் கேரள மாநிலத்தில் கோட்டயம் மாவட்டத்தில் தலையோலபரம்புக்கு அருகில் உள்ள வேலூரில் அமைந்துள்ள கோயிலாகும். கோயிலின் மூலவர் சிவன் சன்னதி கிழக்கு நோக்கி அமைந்துள்ளது.  கேரளாவில் உள்ள 108 சிவன்  கோயில்களில் இதுவும் ஒன்றாகும். மூலவர்,  பரசுராம முனிவரால் நிறுவப்பட்டதாகக் கூறுவர்.    கோட்டயம் மாவட்டத்தில் உள்ள பழமையான சிவன் கோயில்களில் இதுவும் ஒன்றாகும்.

மேலும் பார்க்கவும் 

 108 சிவன் கோவில்கள்
 கேரளாவின் கோவில்கள்

மேற்கோள்கள் 

Coordinates on Wikidata
கோட்டயம் மாவட்டத்திலுள்ள சிவன் கோயில்கள்
108 சிவன் கோயில்கள்
வேலோர்வட்டம் மகாதேவர் கோயில்

வேலோர்வட்டம்  மகாதேவர் கோயில் இந்தியாவின் கேரள மாநிலத்தில் ஆலப்புழை மாவட்டத்தில்  சேர்த்தலாவில் அமைந்துள்ள ஒரு இந்துக் கோயிலாகும்.  இக்கோயில் கி.பி.7ஆம் நூற்றாண்டில் ஆழ்வாஞ்சேரி தம்பிரக்கால் என்பவரால் கட்டப்பட்டதாக நம்பப்படுகிறது.  புராணத்தின் படி,  மகாவிஷ்ணுவின் ஆறாவது அவதாரமான பரசுராமரால் பரிசளிக்கப்பட்ட  இடமாக கேரளா கருதப்படுகிறது. இக்கோயில் மூலவர் பரசுராம முனிவரால்  கொண்டு கேரள மாநிலத்தில் அமைந்துள்ள சில கோயில்களில் இக்கோயிலும் ஒன்றாகும். சிவாலய சோத்திரத்தில் பட்டியலிடப்பட்டுள்ள 108 சிவாலயங்களில் இக்கோயில் ஒன்றாகும். இந்தக்  கோயில் கட்டப்பட்ட சரியான காலம் தெரியப்படவில்லை.  கேரளாவில் உள்ள பல பிரபலமான குடும்பங்களுக்கு இக்கோயில் ஒரு குடும்ப கோயிலாகும்.

அமைவிடம் 
இக்கோயில் சேர்த்தலா நகரில் அமைந்துள்ளது. சேர்தலா கேஎஸ்ஆர்டிசி பேருந்து நிலையத்திலிருந்து ஒரு கிலோமீட்டர் தொலைவில் தேசிய நெடுஞ்சாலைக்கு புறவழிச்சாலையில் இக்கோயில் அமைந்துள்ளது.

மேலும் பார்க்கவும் 
 108 சிவன் கோவில்கள்
 கேரளாவின் கோவில்கள்
 நளபதனீஸ்வரம் ஸ்ரீ மகாதேவர் ஆலயம்

மேற்கோள்கள் 

Coordinates on Wikidata
ஆலப்புழை மாவட்டத்திலுள்ள சிவன் கோயில்கள்
108 சிவன் கோயில்கள்
வேதாளன் காவு மகாதேவர் கோயில்

வேதாளன் காவு மகாதேவர் கோயில்   இந்தியாவில் கேரளாவின் ஆலப்புழா மாவட்டத்தில் காயங்குளம் அருகில் கிருஷ்ணாபுரத்தில் அமைந்துள்ள கோயிலாகும்.இங்கு சிவபெருமான் வேதாளனாக வழிபடப்படுகிறார். இக் கோயில் புகழ்பெற்ற ஓச்சிரா பரபிரம்ம கோவிலின் கிழக்கில் சுமார் 3 கி.மீ. தொலைவில் அமைந்துள்ளது.

முக்கியமான விழாக்கள் 
மலையாள மாதமான மகரம் கடைசி வெள்ளிக்கிழமை (பிப்ரவரி மாதம்), சிவராத்திரி, விசு ஆகியவை இக்கோயிலின் முக்கியமான விழாக்களாகும்.

மேலும் பார்க்கவும் 
 கேரளாவின் கோவில்கள்
 கேரளாவின் கோவில் திருவிழாக்கள்

மேற்கோள்கள் 

ஆலப்புழை மாவட்டத்திலுள்ள சிவன் கோயில்கள்
மியான்மர் பழுப்பு இலை ஆமை

மியான்மர் பழுப்பு இலை ஆமை (Myanmar brown leaf turtle)(Cyclemys fusca) என்பது மியான்மரில் காணப்படும் ஒரு ஆசிய இலை ஆமை ஆகும்.

விளக்கம் 
மியான்மர் பழுப்பு இலை ஆமையின் தலையோடு அடர் பழுப்பு நிறத்தில் முட்டை வடிவமானது. மார்புப்பரிசம் அடர் பழுப்பு முதல் கருப்பு நிறமாக அடர்த்தியாக, அடர் அலைக்கோடுகளுடன் அல்லது கோடுகள் இல்லாமல் காணப்படும். தலை பச்சை மஞ்சள் நிறத்திலும் தொண்டை மற்றும் கழுத்து ஒரே மாதிரியான அடர் நிறத்திலும் இருக்கும். தலையினை தொண்டையுடன் இணைக்கும் இணைப்பு அடர் பழுப்பு முதல் கருப்பு நிறமாக இருக்கும்.

பரவல் 
மியான்மர் பழுப்பு இலை ஆமை மியான்மரில் பரவலாக காணப்படுகிறது. இது மியான்மர் அருகில் உள்ள இந்தியா மற்றும் வங்காளதேசத்திலும் காணப்படுகிறது.

மேற்கோள்கள் 

ஆமைகள்
டாக்டர் எம்.ஜி.ஆர்‌ பேச்சுத்திறன் மற்றும் செவித்திறன் குறைபாடு உறைவிட மேல்நிலைப்பள்ளி

டாக்டர் எம்.ஜி.ஆர்‌ பேச்சுத்திறனும், செவித்திறனும் குறைபாடுள்ளோருக்கான இல்லத்துடன்கூடிய மேல்நிலைப்பள்ளி (Dr. M. G. R. Home and Higher Secondary School for the Speech and Hearing Impaired)இந்தியாவின் தமிழ்நாட்டிலுள்ள காஞ்சிபுரம் மாவட்டத்திலுள்ள கல்வி நிறுவனமாகும். இது 1990‌ ஆம் ஆண்டு சனவரி 17ஆம் நாள் தொடங்கப்பட்டது.

விவரம்
இந்த நிறுவனமானது தமிழ்நாடு அரசின் மாற்றுத்திறனாளிகள் மறுவாழ்வு ஆணையரின் அங்கீகாரம் பெற்றது. இந்நிறுவனம் பேச்சு மற்றும் செவித்திறன் குறைபாடுள்ள தேசிய நிறுவனமான அலி யாவர் ஜங் பட்டியலில் இடம் பெற்றுள்ளது. இப் பள்ளியானது மேல்நிலை வகுப்பு வரை நன்கு பயிற்சி பெற்ற ஆசிரியர்களை கொண்டுள்ளது. இங்கு படிக்கும் மாணவர்கள் தொலைதூரக் கல்வித்திட்டம் மூலமாக பல்கலைக்கழக தேர்வுகளை மேற்கொள்கிறார்கள். மாணவர்கள் ஒருங்கிணைந்த முதன்மைப் பள்ளிகள் மூலமும் பயனடைகிறார்கள். இப்பள்ளியும் இல்லமும் எம்.ஜி.ஆர் நினைவு அறக்கட்டளை மூலம் நிறுவப்பட்டு பராமரிக்கப்படுகிறது.

மேற்கோள்கள்

வெளியிணைப்புகள்

  official website of the institution

தமிழ்நாட்டுப் பள்ளிகள்
ஆர்த்தி பி. காட்செசு

ஆர்த்தி பி. காட்செசு (Artie P. Hatzes) , (பிறப்பு: மே 24,1957) ஒரு அமெரிக்க வானியலாளர் ஆவார். அவர் ஜெனாவின் பிரெட்ரிக் ஷில்லர் பல்கலைக்கழகத்தில் பேராசிரியராகவும் , கார்ல் சுவார்சுசைல்டு வான்காணகத்தின் (துரிங்கியன் மாநில ஆய்வகம்) இயக்குநராகவும் உள்ளார்.

புறக்கோள்களைத் தேடுவதில் முன்னோடியாக இருக்கும் காட்செசு , COROT விண்வெளி ஹிட்டத்தில் பணியாற்றி வருகிறார். அவரது கண்டுபிடிப்புகளில் பொலக்ஸ் பி எப்சிலான் எரிடானி பி  புறக்கோள்களும் எச்டி 13189 துணைக்கோளும்  அடங்கும்.

வெளி இணைப்புகள் 
 Bild von Hatzes

புறக்கோள் கண்டுபிடிப்பாளர்கள்
அமெரிக்க வானியலாளர்கள்
வாழும் நபர்கள்
1957 பிறப்புகள்
பெரியசேமூர் பேருந்து நிலையம், ஈரோடு

பெரியசேமூர் பேருந்து நிலையம் ஆனது ஈரோடு மாநகரத்தில் அமையப்பெரும் ஒரு புதிய புறநகர் பேருந்து நிலையம் ஆகும்.

ஈரோடு மாநகரின் மையப்பகுதியில் அமையப்பெற்றுள்ள சுதந்திரதின வெள்ளிவிழா மத்திய பேருந்து நிலையத்தை பிரித்து கரூர் சாலையில் உள்ள சோலார் மற்றும் சத்தி சாலையில் உள்ள பெரியசேமூர் ஆகிய இரண்டு இடங்களில் புறநகர் பேருந்து நிலையங்கள் உருவாக்கப்பட்டது.

அமைவிடம்

இது ஈரோட்டிலிருந்து சத்தியமங்கலம் செல்லும் பிரதான சாலையையொட்டி பெரியசேமூர் பகுதியில் அமைந்துள்ளது. மத்திய பேருந்து நிலையம் அருகே உள்ள சுவஸ்திக் சந்திப்பிலிருந்து 3  கி.மீ. தொலைவில் கனிராவுத்தர்குளம் எதிரில் அமைந்துள்ளது. 

இது ஈரோடு சந்திப்பு தொடருந்து நிலையம் சுமார் 6 கி. மீ தொலைவிலும் சித்தோட்டிலிருந்து சுமார் 5 கி.மீ தொலைவிலும் அமைந்துள்ளது.

சுமார் 14 ஏக்கர் நிலப்பரப்பில் சத்தி சாலைக்கும் அக்ரஹாரம் இணைப்பு சாலைக்கும் இடைப்பட்ட பகுதியில் சுமார் 130 கோடி மதிப்பீட்டில் இந்தப் பேருந்து நிலையம் அமைகிறது. 

இந்தப் பேருந்து நிலையத்திலிருந்து கோபி, சத்தி, அந்தியூர், மேட்டூர், தாளவாடி, மைசூர், பெங்களூரு, கோவை, திருப்பூர் போன்ற பகுதிகளுக்கான பேருந்துகள் இயக்கப்படவுள்ளது.

மேலும் பார்க்க

 மத்திய பேருந்து நிலையம், ஈரோடு
 சோலார் பேருந்து நிலையம், ஈரோடு
 ஈரோடு மாநகர பேருந்து வழித்தடங்கள்

தமிழ்நாட்டுப் பேருந்து நிலையங்கள்
ஈரோடு
காட்டடிக்கடவு

காட்டாடிக்கடவு (Kattadikkadavu) என்பது இந்தியாவின் கேரள மாநிலம் இடுக்கி மாவட்டத்தில் தொடுபுழா அருகே வண்ணாபுரம் பஞ்சாயத்தில் அமைந்துள்ள ஒரு மலையேற்றத் தலம் ஆகும். இது எர்ணாகுளம் மாவட்டத்தில் உள்ள மூவாற்றுப்புழையில் இருந்து 34 கி.மீ தொலைவில் அமைந்துள்ளது.

நோக்கு 
வண்ணாபுரம் ஊராட்சிக்கு உட்பட்ட காட்டாடிக்கடவு பாரம்பரிய பண்ணை மற்றும் மலை சுற்றுலா சங்கத்தின் கட்டுப்பாட்டில் உள்ளது. இது தொடுபுழாவில் இருந்து 30 கி.மீ தொலைவிலும், வண்ணாபுரம் கல்லிப்பாறை சந்திப்பில் இருந்து 2 கி.மீ தொலைவிலும் அமைந்துள்ளது. இங்குள்ள முக்கிய இடங்கள் முனியரா மற்றும் உள்ளே இருக்கும் பழங்கால எழுத்துக்கள் ஆகும். மரத்தகமலா என்பது காட்டடிக்கடவிலிருந்து 800 மீ தொலைவில் அமைந்துள்ள ஒரு குன்று ஆகும்.  எர்ணாகுளம் மாவட்டத்தில் உள்ள பூததங்கெட்டு அணையின் ஒரு பகுதியை காட்டடிக்கடவில் இருந்து பார்க்க முடியும். இலவீழபூஞ்சிரா மற்றும் தொம்மன்குத்து போன்ற சுற்றுலாத் தலங்களை இங்கிருந்து பார்க்க முடியும். கொட்டப்பாரா காட்சி முனை மற்றும் ஆனையடிகுத்து நீர்வீழ்ச்சிகளும் காட்டடிக்கடவுக்கு அருகில் அமைந்துள்ளன.

மேற்கோள்கள் 

இடுக்கி மாவட்டத்திலுள்ள சுற்றுலாத் தலங்கள்
கெப்ளர்-41

கெப்ளர் - 41 அல்லது KOI - 196 (Kepler-41) or (KOI-196) என்பது சிக்னசு விண்மீன் குழுவில் உள்ள ஒரு விண்மீன் ஆகும்.  சூரியனைப்  போன்ற ஜி - வகை முதன்மை வரிசை  விண்மீனாகும் , இது சுமார் 3,68 ஒளி ஆண்டுகள் (1130 பார்செக்) தொலைவில் அமைந்துள்ளது.  சூரியனை விட 129% மடங்கு ஆரமும் 5,750 கெ. மேற்பரப்பு வெப்பநிலையும்  115%   சூரியப் பொறுண்மையும் கொண்டுள்ளது. 2013 - 14 ஆம் ஆண்டில் கெப்ளர் - 41 க்கு  விண்மீன்  இணைகளைத் தேடுவது உறுதியற்ற முடிவுகளை அளித்துள்ளது - கெப்ளர் 41 ஒற்றை விண்மீனாக உள்ளது.

கோள் அமைப்பு 
2011 ஆம் ஆண்டில் கெப்ளர் - 41பி என்ற கோள்  விண்மீனின் வட்டணையில் கண்டுபிடிக்கப்பட்டது. இந்தக் கோள் கெப்ளர் - 41க்கு மிக அருகில் 1.86 நாள் அலைவுநேரத்தில் சுற்றி வருகிறது. கெப்ளர் - 41 இலிருந்து அதிக அளவு கதிர்வீச்சைப் பெற்ற போதிலும் , கெப்ளர். 41பி  யின் ஆரம் வியாழனை விட குறைவாக இருப்பதாக  தொடக்கத்தில் நம்பப்பட்டது. இது ஒரு சூடான வியாழன் இயல்பற்றதாக  இருப்பினும் பின்னர் செய்த  நோக்கீடுகள் மற்ற சூடான  வியாழன்களைப் போலவே ஒரு கூடுதலான ஆரத்தைக் காட்டின. கெப்ளர் - 41பி ம் வடிவியல்  தெறிப்பெண் 0.30  ஆகும்.

மேற்கோள்கள் 

சிக்னசு (விண்மீன் குழாம்)
முதன்மை வரிசை விண்மீன்கள்
கெப்ளர்-51

கெப்ளர்- 51 (Kepler-51)என்பது சுமார் 500 மில்லியன் ஆண்டுகள் பழமையான சூரியனைப் போன்ற ஒரு  விண்மீனாகும். இது மூன்று மீ பஃப்  கோள்களால் சுற்றப்படுகிறது - கெப்ளர் - 51பி, சி,   டி  ஆகியவை அறியப்பட்ட எந்தப்  புறக்கோளையும்  விட மிகக் குறைந்த அடர்த்தியைக் கொண்டுள்ளன.   கோள்கள் ஆரத்தில் வியாழன் போன்ற வளிமப் பெருங்கோள்களை ஒத்திருக்கின்றன , ஆனால் அவற்றின் அளவிற்கு வழக்கத்திற்கு மாறாக சிறிய  பொருண்மைகளைக் கொண்டுள்ளன. இவை புவியை விட சில மடங்கு மட்டுமே பெரியவை.

கோள் அமைப்பு 
கெப்ளர் - 51 மூன்று  கோள்களைக் கொண்டுள்ளது - அனைத்தும் சூப்பர் பஃப்ஸ்.  - 51பி, சி, டி ஆகியவை எந்த ஒரு புறக்கோளையும் விட மிகக்குறைந்த அடர்த்தியைக் கொண்டுள்ளன.

மேற்கோள்கள்

மேலும் படிக்க 
Kepler-51 is Home to Three Super-Puff Exoplanets, Sci-News, Dec 20, 2019 by Natali Anderson

சிக்னசு (விண்மீன் குழாம்)
முதன்மை வரிசை விண்மீன்கள்
தபதி நீர்முனை

தபதி நீர்முனை (Tapi Riverfront)  என்பது இந்தியாவின் குசராத்து மாநிலம் சூரத்து நகரத்தில் பாயும் தபதி ஆற்றின் கரையில் உருவாக்கப்பட்ட ஒரு நீர்முனை ஆகும். மாநில அரசு ஆற்றங்கரையில் 54 எக்க்டேர் நிலத்தை ஆற்றங்கரை திட்ட மேம்பாட்டிற்காக ஒதுக்கியது.

சூரத்து நகராட்சி ஆணையம் அகமதாபாத்தில் உள்ள சபர்மதி நதிக்கரை திட்டத்தின் படி தபதி நதியை சுற்றுச்சூழல் பாதுகாப்பாகவும், பொது பொழுதுபோக்கு மையமாகவும் மாற்றுவதை நோக்கமாகக் கொண்டு செயல்பட்டு வருகிறது.

மேற்கோள்கள்

சூரத் மாவட்டம்
நன்புரா பார்சி நூலகம்

நன்புரா பார்சி நூலகம் மற்றும் வாசிப்பு அறை (Nanpura Parsi Library and Reading Room)  இந்தியாவின் குசராத்து மாநிலம் சூரத்து நகரத்திலுள்ள மிகப் பழமையான ஒரு பொது நூலகமாகும். முன்னதாக இந்நூலகம் பார்சி கலாச்சாரம் தொடர்பான புத்தகங்களின் பெரிய தொகுப்பு என அறியப்பட்டது.

நூலகத்தின் மீதான ஆர்வம் குறைந்து வருவதால், இது இறுதியில் மூடப்பட்டது. நூலகத்தின் உள்ளடக்கங்கள் நவ்சாரி மற்றும் மும்பையில் உள்ள நூலகங்களுக்கும், சூரத் பார்சி பஞ்சாயத்தின் கட்டுப்பாட்டில் உள்ள மற்ற நூலகங்களுக்கும் அனுப்பப்பட்டன. 

மானவ் விகாசு சன்சுதான் என்ற  சூரத்தில் உள்ள மற்ற நூலகங்களை நடத்தும் அறக்கட்டளை, நன்புரா பார்சி நூலகம் மூடப்பட்ட பிறகு 1980 ஆம் ஆண்டில் செயல்படத் தொடங்கியது.  இது இப்போது ஆங்கிலம், குசராத்தி மற்றும் இந்தி வாராந்திர இதழ்கள் மற்றும் செய்தித்தாள்களை மட்டுமே கொண்டுள்ளது.

மேற்கோள்கள் 

சூரத் மாவட்டம்
இந்திய நூலகங்கள்
கெப்ளர்-71

கெப்ளர் - 71 (Kepler-71) என்பது சிக்னசு விண்மீன் குழுவில் உள்ள ஒரு மஞ்சள் முதன்மை வரிசை விண்மீனாகும்.

விண்மீனின்  பான்மைகள் 
கெப்ளர் - 71 சூரியனின் இளம் உலோகத்தில் 170% கனமான தனிமங்களால் செறிவூட்டப்பட்டு , மிக ந்தன்மையான விண்மீன் கரும்புள்ளிச் செயல்பாட்டைக் கொண்டுள்ளது.  கரும்புள்ளிகள் 40% விண்மீன் மேற்பரப்பை இடைநிலை அகலாங்குகளில் உள்ளடக்கியுள்ளது. ஒவ்வொரு கோள் கடப்பும் சராசரியாக ஆறு  கரும்புள்ளிகளைக் கடந்து செல்கிறது.  முகப்பகுதி பகுதிகள் இன்னும் விரிவானவை.  சூரியனைப் போலல்லாமல் கெப்ளர் - 71 இன் ஒளிக்கோளம் 2% க்கும் மிகாமல் வேறுபட்ட சுழற்சியுடன் கிட்டத்தட்ட  விறைப்பான உடல் போல சுற்றிவருகிறது.

கோள் அமைப்பு 
சூடான வியாழனான கெப்ளர்- 71பி என்ற  கோள் 2010 ஆம் ஆண்டு கெப்ளர் 71  விண்மீனைச்ச் சுற்றிவருவதாகக் கண்டுபிடிக்கப்பட்டது.

மேற்கோள்கள் 

சிக்னசு (விண்மீன் குழாம்)
முதன்மை வரிசை விண்மீன்கள்
கடம்தலா-குர்தி சட்டமன்றத் தொகுதி

கடம்தலா-குர்தி சட்டமன்றத் தொகுதி (Kadamtala–Kurti Assembly constituency)  இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது வடக்கு திரிபுரா மாவட்டத்தின் ஒரு பகுதியாகும்.

சட்டப் பேரவை உறுப்பினர்கள்

தேர்தல் முடிவுகள்

2023

2018

மேலும் பார்க்கவும் 

 திரிபுரா சட்டப் பேரவையின் தொகுதிகளின் பட்டியல்
 வடக்கு திரிபுரா மாவட்டம்

மேற்கோள்கள் 

திரிபுரா சட்டமன்றத் தொகுதிகள்
வடக்கு திரிப்புரா மாவட்டம்
வில்சன் சம்பிரமாரி

வில்சன் சம்பிரமாரி (Wilson Champramary) இந்தியாவைச் சேர்ந்த ஓர் அரசியல்வாதியாவார். மேற்கு வங்காள மாநிலத்தைச் சேர்ந்த இவர் இரண்டு முறை அம்மாநிலத்தின் சட்ட மன்ற உறுப்பினராக இருந்துள்ளார். கல்சினி சட்டமன்ற தொகுதியை  பிரதிநிதித்துவப்படுத்துகிறார். 

2016 ஆம் ஆண்டு நடைபெற்ற  சட்டமன்ற தேர்தலில் கல்சினி தொகுதியில் அகில இந்திய திரிணாமுல் காங்கிரசு கட்சியின் வேட்பாளராகப் போட்டியிட்டு வெற்றி பெற்றார்.    பாரதிய சனதா கட்சி வேட்பாளர் விசால்  லாமாவை இத்தேர்தலில் வில்சன் தோற்கடித்தார்.  

2009 ஆம் ஆண்டில் நடைபெற்ற இடைத்தேர்தலில்  முந்தைய சட்டமன்ற உறுப்பினர் மனோகர் திர்கியை  கூர்க்கா இயன்முக்தி மோர்ச்சாவின் ஆதரவுடன்  அலிபுருதுவார் தொகுதியில் சுயேட்சையாகப் போட்டியிட்டு மக்களவைத் தேர்தலில் வெற்றி பெற்றார். 2016 ஆம் ஆண்டு இவர் அகில இந்திய திரிணாமுல் காங்கிரசு கட்சியில்  சேர்ந்தார், ஆனால் பின்னர் 2019 மக்களவைத் தேர்தலுக்குப் பிறகு பாரதிய சனதா கட்சிக்கு  மாறினார்.

மேற்கோள்கள் 

அகில இந்திய திரிணாமுல் காங்கிரசு அரசியல்வாதிகள்
வாழும் நபர்கள்
மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
ஐசிசி வாகையாளர் வெற்றிக்கிண்ணம்

ஐசிசி வாகையாளர் வெற்றிக்கிண்ணம் (ICC Champions Trophy) என்பது பன்னாட்டுத் துடுப்பாட்ட அவை அல்லது ஐசிசியால் நடத்தப்படும் ஒருநாள் பன்னாட்டுத் (ஒ.நா.ப) துடுப்பாட்டப் போட்டியாகும். தேர்வுப் போட்டிகளில் விளையாடாத நாடுகளில் விளையாட்டின் வளர்ச்சிக்காக நிதி திரட்டும் ஒரு குறுகிய துடுப்பாட்டப் போட்டியாக நடத்தும் வகையில், ஐசிசி நிறுவனம் வாகையாளர் வெற்றிக்கிண்ண யோசனையை முன்வைத்து, 1998-இல் இத்தொடர் தொடங்கப்பட்டது. துடுப்பாட்ட உலகக்கிண்ணம் போன்ற மற்றொரு பெரிய துடுப்பாட்ட நிகழ்வின் அதே ஒருநாள் வடிவமைப்பைக் கொண்ட ஐ.சி.சி நிகழ்வுகளில் ஒன்றாக இது உள்ளது.

வரலாறு 

இத்தொடர் ஐசிசி வெளியேற்றத் தொடர் (ICC KnockOut Tournament) என்ற பெயரில் 1998 இல் தொடங்கப்பட்டு கிட்டத்தட்ட நான்கு ஆண்டுகளுக்கு முறை விளையாடப்பட்டு வருகிறது. இவ்விருதின் பெயர் 2002 இல் ஐசிசி வாகையாளர் வெற்றிக்கிண்ணம் என மாற்றப்பட்டது.

தொடக்கத்தில் ஐசிசி-யின் முழு உறுப்பு நாடுகள் மட்டும் கலந்து கொண்ட இத்தொடரில், 2000 முதல் 2004 வரை இணை-உறுப்பு நாடுகளும் பங்கேற்றன. 2009 முதல், இத்தொடரில் தர-வரிசையில் உயர்நிலையில் உள்ள எட்டு நாடுகள் மட்டும் பங்கேற்றன.

வடிவம் 
2009 முதல், மொத்தம் எட்டு அணிகள் நான்கு அணிஅக்ள் கொண்ட இரண்டு குழுக்களில் சுழல்-முறை வடிவத்தில் விளையாடின, ஒவ்வொரு குழுவிலும் முதல் இரண்டு அணிகள் அரையிறுதியில் விளையாடின. ஒரு போட்டியில் தோல்வியடைவது என்பது போட்டியிலிருந்து வெளியேறுவதாகும். போட்டியின் தற்போதைய வடிவத்தில் மொத்தம் 15 போட்டிகள் விளையாடப்படுகின்றன, போட்டிகள் சுமார் இரண்டரை வாரங்கள் நீடிக்கும்.

தகுதி
2021 முதல், அண்மைய உலகக்கிண்ணப் போட்டித் தொடரில் முதல் எட்டு இடங்களைப் பிடிக்கும் அணிகள் ஐசிசி வாகையாளர் வெற்றிக்கிண்ணத் தொடரில் விளையாடுகின்றன.

முடிவுகள்

இவற்றையும் பார்க்க
துடுப்பாட்ட உலகக்கிண்ணம்
ஐசிசி ஆண்கள் இருபது20 உலகக்கிண்ணம்
ஐசிசி உலகத் தேர்வுத் துடுப்பாட்ட வாகை

மேற்கோள்கள்
பபியாச்சாரா சட்டமன்றத் தொகுதி

பபியாச்சாரா சட்டமன்றத் தொகுதி (Pabiachhara Assembly constituency) என்பது இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். 

இது உனகோட்டி மாவட்டத்தின் ஒரு பகுதியாகும். இந்த சட்டமன்றத் தொகுதி பட்டியல் சாதியினருக்கு ஒதுக்கப்பட்டுள்ளது.

சட்டப் பேரவை உறுப்பினர்கள்

தேர்தல் முடிவுகள்

2018

2023

மேலும் பார்க்கவும் 

 திரிபுரா சட்டப் பேரவையின் தொகுதிகளின் பட்டியல்
 உனகோட்டி மாவட்டம்

மேற்கோள்கள் 

திரிபுரா சட்டமன்றத் தொகுதிகள்
உனகோடி மாவட்டம்
சுமு வனவிலங்கு பூங்கா

சுமு வனவிலங்கு பூங்கா (Sumu Wildlife Park) என்பது நைஜீரியாவின் பௌச்சி மாநிலத்தின் கஞ்சுவா உள்ளூர் அரசாங்கப் பகுதியின் சுமு காட்டில் அமைந்துள்ள ஒரு சிறிய விளையாட்டு இருப்பு ஆகும். இது 2006-ஆம் ஆண்டில் செயல்பாட்டிற்காக திறக்கப்பட்டது   சுமு வன காப்பகம் பௌச்சியிலிருந்து வடக்கே அமைந்துள்ளது.  இது பௌச்சியில் உள்ள மூன்று வனவிலங்கு பூங்காக்களில் ஒன்றாகும்

நன்கொடைகள் 
பூங்காவைத் திறந்த பிறகு, நமீபிய அரசாங்கம் 10 ஒட்டகச்சிவிங்கிகள், 53 புர்செல்ஸ் வரிக்குதிரைகள், 14 தென்னாப்பிரிக்க மான்கள், 23 நீலக் காட்டுமான்கள், 21 சிவப்பு ஹார்ட்பீஸ்ட்கள், 24 ஆப்பிரிக்க மறிமான்கள், 26 குடு வகை மான்கள், 52 தென்னாப்பிரிக்க ஆட்டு வகை  மான்கள் 56 சாதாரண இம்பாலா வகை விலங்கினங்கள் ஆகியவற்றை உள்ளடக்கிய மொத்தம் 279 வனவிலங்கு இனங்களை பௌச்சி மாநில அரசுக்கு நன்கொடையாக வழங்கியது. இந்த விலங்குகள் நமீபியாவில் உள்ள பல்வேறு விளையாட்டு இருப்புகளிலிருந்து பெறப்பட்டவை. சுமு விலங்களுக்கு பாதுகாப்பாக இருப்பதையும், அது வேலியிடப்பட்ட மற்றும் விளையாட்டு நட்பு வன காப்பகமாக இருப்பதையும் அவர்கள் உறுதிசெய்தனர், எனவே இது விலங்குகளுக்கு மிகவும் பொருத்தமானது. விளையாட்டு காவலர்கள் மற்றும் வனவிலங்கு பாதுகாப்பாளர்கள் விலங்குகளை கண்காணிக்கிறார்கள்.

சுற்றுச்சூழல் மற்றும் காலநிலை 
பருவநிலை மாற்றத்தின் பாதிப்பில் இருந்து சுற்றுச்சூழலைப் பாதுகாக்க உதவும் வகையில் சுமு பரந்த உயிர் பூங்கா அமைக்கப்பட்டுள்ளது. சுற்றுலாத் தலமாக மட்டுமல்லாமல், வனவிலங்கு பூங்காவில் மரங்களை நடுவதன் மூலம் சுற்றுச்சூழலைப் பாதுகாத்தல், விலங்கினங்கள் மற்றும் தாவரங்களைப் பாதுகாத்தல் போன்ற நோக்கங்களையும் இப்பூங்கா கொண்டுள்ளது.

மேற்கோள்கள் 

Coordinates on Wikidata
நைஜீரியா
வனவிலங்குகள் காப்பகங்கள்
திரிதிப் சௌதுரி

திரிதிப் சௌதுரி  (Tridib Chaudhuri)  இந்தியாவைச் சேர்ந்த ஓர் அரசியல்வாதியாவார். 1911 ஆம் ஆண்டு திசம்பர் மாதம் 12 ஆம் தேதியன்று இவர் பிறந்தார். இந்திய சுதந்திர ஆர்வலராகவும் இவர் அறியப்படுகிறார். புரட்சிகர சோசலிச கட்சியின் தலைவர் மற்றும் நிறுவனராக செயல்பட்டார். மேற்கு வங்காளத்தில் பகரம்பூர் மக்களவை தொகுதியின் நாடாளுமன்ற  உறுப்பினராக இருந்தார்.  1974 ஆம் ஆண்டு நடைபெற்ற இந்திய குடியரசுத் தலைவர் தேர்தலில் கூட்டு எதிர்க்கட்சி வேட்பாளராக இருந்தார். இந்தியாவில் குடியரசுத் தலைவர் தேர்தலில் பங்கேற்ற முதல் வங்காளி என்ற சிறப்பை பெற்றார். 1952 ஆம் ஆண்டு முதல் 1984 ஆம் ஆண்டு வரை மக்களவை உறுப்பினராகவும், 1987 ஆம் ஆண்டு முதல் 1997 ஆம் ஆண்டு  இறக்கும் வரை மாநிலங்களவை உறுப்பினராகவும் இருந்தார். கோவா விடுதலை இயக்கத்தில் பங்கேற்றார்.  புரட்சிகர சோசலிச கட்சியின் நிறுவனர்களில் ஒருவர் என்ற சிறப்புக்கும் உரியவராக இருந்தார். 

1933 ஆம் ஆண்டில் தனது இளங்கலை பட்டத் தேர்வில் தேர்ச்சி பெற்றார், பின்னர் இவர் காலனித்துவ ஆட்சிக்கு எதிராக தேசத்துரோகத்திற்காக சிறையில் அடைக்கப்பட்டபோது, சிறையில் இருந்து புற மாணவராக கல்கத்தா பல்கலைக்கழகத்தில் பொருளாதாரத்தில் முதுகலை பட்டம் பெற்றார்.

மக்களவை அனுபவம் 
திரிதிப் சௌதுரி ஏழு  முறை மக்களவைகளில் இருந்தார்.

• 1 ஆவது மக்களவை

• 2 ஆவது மக்களவை

• 3 ஆவது மக்களவை

• 4 ஆவது மக்களவை

• 5 ஆவது மக்களவை

• 6 ஆவது மக்களவை

• 7 ஆவது மக்களவை

1974 இந்திய சனாதிபதி தேர்தல் 
17 ஆகஸ்ட் 1974 ஆம் ஆண்டு ஆகத்து மாதம் 17 ஆம் தேதியன்று  இந்திய தேர்தல் ஆணையம் இந்தியாவின் மறைமுக 6 ஆவது குடியரசுத் தலைவர் தேர்தலை நடத்தியது. திரிதிப் சவுத்ரி 1,89,196 வாக்குகள் வித்தியாசத்தில் பக்ருதீன் அலி அகமதுவிடம் தோல்வியடைந்தார்.

புத்தகங்கள் 
• தி சுவிங் பேக்: A Critical Survey of the devious Zig-zags of CPI, Political Line (1947–50).

மேற்கோள்கள் 

7வது மக்களவை உறுப்பினர்கள்
6வது மக்களவை உறுப்பினர்கள்
5வது மக்களவை உறுப்பினர்கள்
4வது மக்களவை உறுப்பினர்கள்
3வது மக்களவை உறுப்பினர்கள்
2ஆவது மக்களவை உறுப்பினர்கள்
1ஆவது மக்களவை உறுப்பினர்கள்
1997 இறப்புகள்
1911 பிறப்புகள்
மேற்கு வங்காள அரசியல்வாதிகள்
ஆசிய இலை ஆமை

ஆசிய இலை ஆமை (Asian leaf turtle)(Cyclemys dentata) என்பது தென்கிழக்கு ஆசியாவில் காணப்படும் ஒரு வகை ஆமை ஆகும். இது செல்லப்பிராணி வர்த்தகத்தில் மிகவும் பொதுவானவை. இவற்றின் தலையோடு குயோரா அம்போயினென்சிசு கலப்பின ஆமையினை ஒத்திருக்கும்.

உணவு 
ஆசிய இலை ஆமை அனைத்துண்ணி வகையினது. இது தாவரங்கள் மற்றும் பழங்களுடன், மெல்லுடலிகள், ஓட்டுடலிகள் மற்றும் மீன்களை உணவாக உண்ணுகிறது. இது தோட்டி என்றும் அறியப்படுகிறது.

நடத்தை 
ஆசிய இலை ஆமையினை காண்பது மிகவும் அசாதாரணமானது. சுதந்திரமாக நீந்துவதை விட நீரின் அடிப்பகுதியில் இருக்க அதிகம் விரும்புகிறது. தாசின் கூற்றுப்படி, முதிர்வடைந்த ஆமை தனது இரவுப் பொழுதினை நிலத்தில் கழிக்கிறது. பகலில் தண்ணீரில் இருக்கும். இது அச்சுறுத்தலை உணரும்போது இதன் செரிமான மண்டலத்தில் உள்ள உள்ளடக்கங்களை வெளியே உமிழ்ந்து விடும்.

அளவு 
ஆசிய இலை ஆமைகள் 6 முதல் 9.5 அங்குலம் நீளம் வரை வளரும். இதனுடைய அலகம் 4.5 முதல் 6.5 அங்குலம் வரை இருக்கும்.

விநியோகம் 
ஆசிய இலை ஆமை வட இந்தியா, வடகிழக்கு இந்தியா (மணிப்பூர்), வங்காளதேசம், மியான்மர் (பர்மா), தாய்லாந்து, கம்போடியா, வியட்நாம், மேற்கு மலேசியா, இந்தோனேசியா (சுமாத்திரா, சாவகம் தீவு, போர்னியோ, பாலி), பிலிப்பீன்சு (பலவான்: கலாமியன் தீவுகள்) மற்றும் சீனாவில் காணப்படுகிறது.

இந்த சிற்றினம் 1,200 மீ உயரம் வரை உள்ளப் பகுதிகளில் காணப்படுகிறது; ஆனால் ஆழம் குறித்த வரம்பு தெரியவில்லை.

மேற்கோள்கள் 

 
 
 
 
 Gray, J.E. 1857 Notice of some Indian tortoises (including the description of a new species presented to the British Museum by Professor Oldham). Ann. Mag. Nat. Hist. (2) 19: 342-344
 Gray, J.E. 1864 Observations on the box tortoises, with the description of three new Asiatic species. Ann. Mag. Nat. Hist. (3) 13: 105-111
 Gray, J.E. 1873 On the original form, development, and cohesion of the bones of the sternum of chelonians; with notes on the skeleton of Sphargis. Ann. Mag. nat. Hist. (4) 11: 161-172

வெளி இணைப்புகள் 
 Cyclemys dentata at the Reptarium.cz Reptile Database
 Asian Leaf Turtles

இந்திய ஊர்வன
பாபு மோகன்

பாபு மோகன் (Babu Mohan) என அழைக்கப்படும் பள்ளி பாபு மோகன் ஓர் இந்திய நடிகரும், பாரதிய ஜனதா கட்சியைச் சேர்ந்த அரசியல்வாதியும் ஆவார். இவர் முக்கியமாக தெலுங்குத் திரைப்படங்களில் நகைச்சுவை நடிகராக பணியாற்றுகிறார்.. மேலும், ஆந்திரப் பிரதேசத்தின் முன்னாள் தொழிலாளர் துறை அமைச்சருமாவார். மாமகாரு என்ற படத்தில் நடித்ததற்காக சிறந்த நகைச்சுவையாளருக்கான நந்தி விருதை வென்றார்.

ஆரம்ப கால வாழ்க்கை 
பாபு மோகன், இந்தியாவின் தெலங்காணாவில் உள்ள கம்மம் மாவட்டத்திலுள்ள பீரோலு என்ற ஊரில் பிறந்தார். இவரது தந்தை ஒரு ஆசிரியர். பாபு மோகன் ஆந்திர மாநில வருவாய் துறையில் அரசு ஊழியராக பணியாற்றி வந்தார். பின்னர் திரைப்படங்களில் ஆர்வத்தைத் தொடர இந்த வேலையை விட்டுவிட்டார்.

திரைப்பட வாழ்க்கை 
பாபு மோகன், ஈ பிரச்ச்னக்கு பதிலேதி படத்தில் அறிமுகமானார். அதைத் தொடர்ந்து அஹுதி ( கோடி ராமகிருஷ்ணா இயக்கம்), அங்குசம் மற்றும் மாமகாருவில் நகைச்சுவை கதாபாத்திரத்தில் நடித்தார். இந்தப் படத்திற்குப் பிறகு, பாபு மோகன் மற்றும் கோட்டா சீனிவாச ராவ் ஆகிய இருவரும் நகைச்சுவைக் கூட்டணியை உருவாக்கி, மிகவும் பிரபலமான இரட்டையர்களாக இருந்தனர். இவர்களுக்காக பல தயாரிப்பாளர்கள் சிறப்புக் கதாபாத்திரங்களை உருவாக்கினர். இந்த ஜோடி மாயலோடு, ராஜேந்திருடு கஜேந்திருடு மற்றும் பிற படங்களில் நடித்தது. அவற்றில் பெரும்பாலானவை ச. வெ. கிருட்டிணா ரெட்டி இயக்கியது.

பிரம்மானந்தத்துடன் இணைந்து பாபு மோகன் பல படங்களில் நடித்துள்ளார். ஹலோ பிரதர், வரசுடு, அல்லரி அல்லுடு, இன்ஸ்பெக்டர் அஷ்வினி, பெத்தராயுடு, பரதேசி, அப்புலா அப்பா ராவ் மற்றும் ஜம்ப லகிடி பம்பா ஆகியவை இவர்களது படங்களில் அடங்கும்.

அரசியல் வாழ்க்கை 
பாபு மோகன், என்.டி.ராமராவின் ஆரம்ப காலத்திலிருந்தே அவரது தீவிர ஆதரவாளராக இருந்தார். இது இவரை தெலுங்கு தேசம் கட்சியில் சேர வழிவகுத்தது. 1999 இடைத்தேர்தலில் முதன்முதலில் மேடக் மாவட்டத்திலுள்ள ஆந்தோல் சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்ட இவர் சந்திரபாபு நாயுடுவின் அமைச்சரவையில் தொழிலாளர் துறை அமைச்சராக பணியாற்றினார். . 2004 மற்றும் 2009 ஆம் ஆண்டு நடைபெற்ற ஆந்திரப் பிரதேச சட்டமன்றத் தேர்தலில், முந்தைய துணை முதல்வராக இருந்த தாமோதர ராஜா நரசிம்மாவிடம் தோல்வியடைந்தார். 2014 ஆம் ஆண்டு தெலுங்கு தேசம் கட்சியில் இருந்து விலகி பாரத் இராட்டிர சமிதியில் இணைந்தார். 

இவர் பாரத இராட்டிர சமிதியில் சேர்ந்த பின்னர், நடைபெற்ற 2014 பொதுத் தேர்தலில் தாமோதர் ராஜா நரசிம்மாவை எதிர்த்து அதே தொகுதியில் மீண்டும் சட்டமன்ற உருப்பினராக வெற்றி பெற்றார். பின்னர் 2018 ஆம் ஆண்டில், பாரதிய ஜனதா கட்சியில் சேர்ந்தார்.  அக்டோபர் 28, 2023 அன்று, இவர் கட்சியிலிருந்து வெளியேறுவதாக அறிவித்தார். அவமதிப்பு மற்றும் வேண்டுமென்றே ஒதுக்கப்பட்டதைக் குறிப்பிட்டு, குறிப்பாக கிஷன் ரெட்டி மற்றும் பாண்டி சஞ்சய் போன்ற தனிநபர்கள் இந்த முடிவிற்கு காரணமாகக் குரிப்பிட்டார்.

சொந்த வாழ்க்கை 
மோகன், இந்திரா விஜயலட்சுமி என்பவரை மணந்தார். இவர்களது மூத்த மகன் பாலி பவன் குமார் 12 அக்டோபர் 2003 அன்று சாலை விபத்தில் இறந்தார்

மேற்கோள்கள்

வெளி இணைப்புகள் 
 

1952 பிறப்புகள்
தெலுங்குத் திரைப்பட நடிகர்கள்
இந்திய நடிகர்-அரசியல்வாதிகள்
தெலுங்கு நகைச்சுவையாளர்கள்
தெலுங்கு தேசம் கட்சி அரசியல்வாதிகள்
வாழும் நபர்கள்
சாந்தா சேத்ரி

சாந்தா சேத்ரி (Shanta Chhetri) இந்தியாவைச் சேர்ந்த ஓர் அரசியல்வாதியாவார். 1956 ஆம் ஆண்டு அக்டோபர் மாதம் 10 ஆம் தேதியன்று குரிசியோங்கு நகரத்தில் இவர் பிறந்தார். அகில இந்திய திரிணாமுல் காங்கிரசு கட்சியின் தலைவராக செயல்பட்டார். 2017 ஆம் ஆண்டு சூலை மாதம் 31 ஆம் தேதியன்று மாநிலங்களவைக்கு போட்டியின்றி தேர்ந்தெடுக்கப்பட்டார். அகில இந்திய திரிணாமுல் காங்கிரசு கட்சியின் வழிகாட்டுதல் குழுவின் உறுப்பினராகவும் சாந்தா சேத்ரி உள்ளார்.

மேற்கோள்கள்

வாழும் நபர்கள்
1956 பிறப்புகள்
மேற்கு வங்காள அரசியல்வாதிகள்
மாநிலங்களவை உறுப்பினர்கள்
அகில இந்திய திரிணாமுல் காங்கிரசு அரசியல்வாதிகள்
கிழக்குத் தொடர்ச்சி மலை புள்ளி அரணை

கிழக்குத் தொடர்ச்சி மலை புள்ளி அரணை (Spotted Eastern Ghats skink)(செப்சோபிசு பன்க்டேட்டசு) என்பது அரணை சிற்றினமாகும். இது இந்தியாவில் மட்டும் காணப்படும் அகணிய உயிரி. கிழக்குத் தொடர்ச்சி மலை புள்ளி அரணை ஆந்திரப் பிரதேசத்தில் (தாரகொண்டா, கோல்கொண்டா மலை) மற்றும் ஒடிசாவில் உள்ள இதன் வகை வட்டாரத்திலிருந்து அறியப்படுகிறது. இது செப்சோபிசு பேரினத்தில் காணப்படும் ஒற்றைச் சிற்றினம் ஆகும்.

மேற்கோள்கள் 

இந்திய அகணிய உயிரிகள்
இந்திய ஊர்வன
இராஜ் குமாரி தில்லான்

இராஜ் குமாரி தில்லான் (Raj Kumari Dhillon) என்பவர் ஆம் ஆத்மி கட்சியின் இந்திய அரசியல்வாதி ஆவார். 2020 ஆம் ஆண்டு 7வது தில்லி சட்டப் பேரவைத் தேர்தலில் ஹரி நகர் சட்டமன்றத் தொகுதியில் இருந்து பாரதிய ஜனதா கட்சி வேட்பாளர் தஜிந்தர் பால் சிங் பக்காவை தோற்கடித்து சட்டமன்ற உறுப்பினராகத் தேர்ந்தெடுக்கப்பட்டார்.   இதற்கு முன்பு இவர் இந்திய தேசிய காங்கிரசு கட்சியின் வார்டு உறுப்பினராக இருந்தார்.

தேர்தல் செயல்திறன்

மேற்கோள்கள் 

வாழும் நபர்கள்
ஆம் ஆத்மி கட்சி அரசியல்வாதிகள்
மல்யாலா ராஜய்யா

மல்யாலா ராஜய்யா (Malyala Rajaiah)  (25 பிப்ரவரி 1944 - 15 அக்டோபர் 2018) ஓர் இந்திய அரசியல்வாதியாவார். 1998 முதல் 2004 வரை சித்திப்பேட்டை நாடாளுமன்றத் தொகுதியைப் பிரதிநிதித்துவப்படுத்தி நாடாளுமன்ற உறுப்பினராக இருந்தார். மேலும் 1985 இல் ஆந்தோல் சட்டமன்றத் தொகுதியின் சட்டமன்ற உறுப்பினராகவும் 1998 வரை பணியாற்றினார். பின்னர், இந்தியாவின் பன்னிரண்டாவது மக்களவைக்கும் , பதின்மூன்றாவது மக்களவைக்கும் போட்டியிட்டார்.

வாழ்க்கை 
மல்யாலா ராஜய்யா, 1944 பிப்ரவரி 25 அன்று தெலங்காணா மாநிலம் கரீம்நகரில் உள்ள வேதிரா கிராமத்தில் பிறந்தார். ஐதராபாத்தில் ஒரு கல்லூரியில் இளங்கலை மற்றும் உசுமானியா பல்கலைக்கழகத்தில் இளங்கலைச் சட்டம் பட்டம் பெற்றார். பின்னர், சிக்கந்தராபாத் நீதிமன்றத்தில் வழக்கறிஞராகப் பணியாற்றத் தொடங்கினார்.

தொழில் வாழ்க்கை 
இவர் அரசியலில் சேருவதற்கு முன்பு, ஆந்திரப் பிரதேச மாநிலத்தில், தெற்கு மத்திய ரயில்வேயிலும் 8 ஆண்டுகள் பணியாற்றினார். 1975 முதல் 1979 வரை வழக்கறிஞராகவும், பின்னர், 1979 முதல் 1985 வரை நீதிபதியாகவும் பணியாற்றினார். 1985 இல் இவர் சட்டமன்றத் தேர்தலில் போட்டியிட்டு சட்டமன்ற உறுப்பினரானார். 1989 வரை 4 ஆண்டுகள் மதிப்பீடுகள் சட்டமன்றக் குழுவின் தலைவராகவும், பிப்ரவரி முதல் நவம்பர் வரை நிதி மற்றும் மின்துறை அமைச்சராகவும் என். டி. ராமராவ் அமைச்சரவையில் நியமிக்கப்பட்டார். 1994 இல், மீண்டும் சட்டமன்றத்திற்கு தேர்ந்தெடுக்கப்பட்டார். அப்போது பட்டியல் சாதியினரின் சட்டமன்றக் குழுவின் தலைவராக நியமிக்கப்பட்டார். 1994 இல் திருப்பதி திருமலை தேவஸ்தானம் குழுவின் உறுப்பினராக நியமிக்கப்பட்டார். 1996 முதல் 1998 வரை மாநில வீட்டு வசதித்துறை அமைச்சராக இருந்தார். 1998 ஆம் ஆண்டு இந்தியாவின் 12வது பொதுத் தேர்தலில் சித்திப்பேட்டை தொகுதியில் போட்டியிட்டு 1999 வரை நாடாளுமன்ற உறுப்பினராக இருந்தார். பின்னர் பதின்மூன்றாவது மக்களவைத் தேர்தலில் மாநிலத்தில் அதிக பெரும்பான்மையுடன் மீண்டும் தேர்ந்தெடுக்கப்பட்டார். 2004 வரை பதவியில் இருந்தார். இந்த காலகட்டத்தில் இவர் பட்டியல் சாதியினரும் பட்டியல் பழங்குடியினருக்கான பாதுகாப்பு, தொழில்துறைக்கான நாடாளுமன்றக் குழு மற்றும் நாடாளுமன்றக் குழுவின் உறுப்பினராக இருந்தார்.

தனிப்பட்ட வாழ்க்கை 
ராஜய்யா 25 பிப்ரவரி 1944 இல் மல்லையா மற்றும் துர்கம்மா ஆகியோருக்குப் பிறந்தார். 23 மே 1964 இல் அனசுயாதேவி என்பவரை மிக இளம் வயதிலேயே திருமணம் செய்து கொண்டார். இவருக்கு சீனிவாசன், ரவீந்தர் என்ற இரு மகன்களும், சாரதா, சரோஜா என்ற இரு மகள்களும் இருந்தனர்.

மேற்கோள்கள் 

இந்திய அரசியல்வாதிகள்
மலையாள நபர்கள்
14வது மக்களவை உறுப்பினர்கள்
12வது மக்களவை உறுப்பினர்கள்
2018 இறப்புகள்
1944 பிறப்புகள்
ஐ.என்.எசு. கருடாவில் சேடக்கு உலங்கு வானூர்தி விபத்து

ஐ.என்.எசு. கருடாவில் சேடக்கு உலங்கு வானூர்தி விபத்து (Chetak Helicopter Crash at INS Garuda) இந்தியாவின் கேரள மாநிலம் கொச்சியில் உள்ள கடற்படை விமான நிலையமான ஐஎன்எசு கருடாவின் ஓடுபாதையில் சேடக்கு உலங்கு வானூர்தி 2023 ஆம் ஆண்டு நவம்பர் மாதம் 4 ஆம் தேதியன்று விபத்துக்குள்ளானது. விபத்தில் தரைப்படை உறுப்பினர் ஒருவர் உயிரிழந்ததாக கடற்படை செய்தித் தொடர்பாளர் அறிவித்தார்.

விபத்து 
கொச்சியில் உள்ள கடற்படை தலைமையகத்தில் உள்ள ஐஎன்எசு கருடா ஓடுபாதையில் இந்த விபத்து நடந்துள்ளது. கடற்படை அதிகாரி ஒருவர் உயிரிழந்ததாகவும் ஓடுபாதையில் இருந்த கடற்படை அதிகாரி உலங்கு வானூர்தியில் இறக்கையில் அடிபட்டு இறந்தார் என கூறப்படுகிறது. இந்த விபத்தில் உலங்கு வானூர்தியின் ஓட்டுநர் உட்பட இருவர் காயம் அடைந்ததாகவும் ஆரம்ப தகவல்கள் தெரிவிக்கின்றன. பிற்பகல் 2.30 மணியளவில் வழக்கமான பயிற்சியின் போது சேடக்கு உலங்கு வானூர்தி விபத்துக்குள்ளானதாக கூறப்படுகிறது.

நடவடிக்கை
இந்திய கடற்படை உடனடியாக ஓர் அறிக்கையை வெளியிட்டு, உயிரிழப்புக்கு இரங்கலையும் வருத்தத்தையும் தெரிவித்தது. இந்தியக் கடற்படைத் தலைவர்  ஆர் அரி குமார் மற்றும் அனைத்து கடற்படை வீரர்களும் யோகேந்திர சிங் என அடையாளம் காணப்பட்ட தரைப்படை குழு உறுப்பினரின் மரணத்திற்கு இரங்கல் தெரிவித்தனர்.

விபத்துக்கான காரணத்தை விசாரிக்க விசாரணை குழுவுக்கு உத்தரவிடப்பட்டுள்ளது.

மேற்கோள்கள்

2023 நிகழ்வுகள்
விமான விபத்துகள்
இந்தியக் கடற்படை